Severity: Notice
Message: Undefined offset: 19
Filename: views/baca.php
Line Number: 16" />
Masjid Agung Syuhada baandak di Pelaihari. Masjid ngini sabuting masjid ganal wan paling tuha di Kabupaten Tanah Laut.
Bahari di Kampung Pelaihari, badiri sabuting wadah gasan baibadah nang kada diketahui wayahapa dibangunnya. Wadah ngitu andaknya di pinggir danau di Jalan Pusaka Pelaihari nang tabuat matan kayu ulin, papan, wan beatap sirap baukuran 7x7 meter. Wadah baibadah nang disambat masjid ngitu disitu buhan pejuang prancak bekumpul. Kada cuma gasan ibadah, tapi jua maatur strategi perjuangan.
Pemerintah Belanda kada pernah curiga di dalam bangunan ngitu ada perjuangan rakyat Pelaihari pamulaan. Sampai beberapa kali pecah perang, masjid ngitu kada pernah ketahuan sebagai wadah maatur serangan ke benteng Belanda.
Sairing pertambahan penduduk di Pelaihari, masjid kada kawa lagi menampung jamaah. Warga lalu membangun Masjid Agung Syuhada. Menurut catatan-catatan lawas, masjid pamulaan dibangun tahun 1935. Ngaran Masjid Syuhada diambil marga masjid ni dipakai gasan perjuangan. Wayahini Masjid Syuhada sudah badiri megah baukuran 48 x 48 M balantai 2 di atas lahan seluas 70 x 70 m nang kawa menampung 4.700 jamaah. Renovasi taahir masjid ngini tuntung tahun 2008.
eng_Latn eng_Latn sun_Latn eng_Latn bjn_Latn bjn_Latn bjn_Latn bjn_Latn